વિશ્લેષકોનું કહેવું છે કે નેતા, વેપારીઓ અને વિદેશમાં રહેનારા ભારતીયો ટેક્સ ચુકવ્યા વગર પ્રોપર્ટીમાં રોકાણ કરે છે. તેના માટે તેઓ પોતાના નામ પર સંપત્તિ ખરીદવાનાં બદલે પોતાનાં ભરોસાપાત્ર વ્યક્તિનાં નામે સંપત્તી ખરીદતા હોય છે. આ પ્રોપર્ટી અંગે કોઇ સ્પષ્ટ ડેટા નથી હોતો પરંતુ ઇન્ડસ્ટ્રીનાં અનુમાનો અનુસાર કેટલાક શહેરોમાં રિયલ એસ્ટેટ સેક્ટરમાં 5 થી 10 ટકા સુધી આ પ્રકારનાં લોકોએ રોકાણ કર્યું છે, જેમણે ટેક્સની ચોરી કરી છે. 1 નવેમ્બરષી લાગુ થયેલ પ્રોહિબિશન ઓફ બેનામી પ્રોપર્ટીજ ટ્રાન્ઝેક્શન એક્ટ હેઠળ બેનામી સંપત્તિ રાખનાર વ્યક્તિને 7 વર્ષની કેદ અને તમામ સંપત્તિ જપ્ત પણ થઇ શકે છે.